החל מגיל 6 ישנה חשיבות לביצוע מעקב אצל אורתודנט מומחה לבדיקת מצב הלסתות והשיניים והתאמת טיפול ליישור שיניים במידת הצורך. ישנה חשיבות כאשר מתגלה צורך בכך להתחיל טיפול יישור שיניים לילדים בגיל מוקדם, במטרה להמנע מטיפולים מורכבים בהמשך.
כאשר ישנה בעיה ספציפית בגיל מוקדם (גילאי 6-11), מומלץ לטפל ולא לדחות לגיל מאוחר יותר, מכיוון שסיכויים גבוהים שהטיפול יהיה קצר יחסית, וכזה שנותן מענה לבעיה ממוקדת באופן האופטימאלי ביותר. הסיבות ליישור שיניים בגיל מוקדם יכולות להיות: קיום הרגל של מציצת אצבע/מוצץ, צורך בפינוי מקום לשיניים קבועות לאחר שהשיניים החלביות נשרו מוקדם מאוד, בעיה תפקודית ספציפית המפריעה לדיבור/אכילה ולעיסה, בעיה אסתטית המפריעה לילד באופן בולט, ושיפור מראה הפנים הכללי כתוצאה מהליך יישור השיניים.
הגיל הרצוי להתחלה של טיפול אורתודנטי הוא לקראת גמר בקיעת השיניים הקבועות. גיל זה משתנה בין ילדים, ונקבע על פי צילומי נשך. גיל זה בדרך כלל הוא בין 11-14 שנים. יש מקרים שהטיפול מתחיל בגיל מוקדם יותר, לפני התחלפות כל שיני החלב, כדי לפתור בעיות אשר עשויות להחמיר תוך כדי הגדילה במידה ולא נפתרות מיידית.